bavarian-nlp/barwiki-20250901 huggingface dataset:
Schoidruckpegl

Da Schoidruckpegl Lp (dt. "Schalldruckpegel", engl. "sound pressure") is proportionäu vom dekadischn Logarithmus vom Schoidruck p. De Eiheit vom Schoidruckpegl is Dezibel. [Lp] = dB.
Weu mia Menschn de Lautstärkn ned proportionäu zan Schoidruck woanehma, hod ma ihn Schoidruckpegl eigfiaht. Bei diafn Tönan (= niadrige Frequenz) miassn ma an sehr hochn Schoidruck in de Ohrwaschln kriagn, dass ma's iwahaupt hean. Wichtig is, dass aa de Frequenz gleich bleim muass, dass'd de gleiche Lautstärkn heast. 10 dB Untaschied mochd de dopplte bzw. hoibe Lautstärkn.
formula_1.
mit:
Vaschiedane Schoidruckpegl kennan aa mitanaund addiat wean, owa ned vagessn, dass'd ihn resultierandn Pegl logarithmisch eamittln muasst. Genauso kaunst da aa an Mittlweat ausrechnan.
Lautstärknpegl

Da Lautstärknpegl LN (dt. "Lautstärkepegel") is ka physikalische Gress, sondan a gibt au, wia laut dass mia Menschn an Ton empfindn. De Eiheit vom Lautstärknpegl is Phon. [LN] = phon. Im Untaschied zan Schoidruckpegl Lp kummt's ned auf de Frequenz au.
Auf'm Diagramm siachst, wiast auf'n Lautstärknpegl kummst. Ea hängt oh vom Schoidruckpegl und da Frequenz, bei 1000 Hz entspricht a genau ihm Schoidruckpegl.
De Kurvn bei 40, 70 und 100 phon entsprechn da A, B und C-Bewertung.
Schoileistungspegl

Da Schoileistungspegl LW (dt. "Schallleistungspegel") is ähnli wia beim Schoidruckpegl da zehnfoche dekadische Logarithmus vom Verhötnis vo da Schoileistung Pak zua Bezugsschoileistung P0. De Eiheit vom Schoileistungspegl is Dezibel. [LW] = dB.
formula_1
De Bezugsschoileistung P0 = 10−12 W.
Schoileistung

Bei Schoiquöön wird eahnare ohgebane Schoileistung Pak auge'm. Die Schoileistung is es Produkt vom Schoidruck, da Schoischnöön und vo da duachstroidn Flächn, kau a ois Produkt vo da Schoiintensität und da Flächn auge'm wean. De Einheit von da Schoileistung is Watt. [Pak] = W.
formula_1
Schoiintensitet

De Schoiintensitet I (dt. "Schallintensität", engl. "sound intensity") gibt de Schoileistung pro Flächn au. De Eiheit vo da Schoiintensität is W/m².
De Schoiintensitet wiad aa Enagieflussdichtn gnaunt.
formula_1
Ma kauns aa ausm Produkt vo da Schoischnöön "v" und ihm Schoidruck "p" berechnan. 
formula_2
A-bewerteta Schoidruckpegl

Ums Frequenzverhalten vom Gher nochzbüdn, hod ma bewertete Schoidruckpegl eigfiaht. Diafe Töne unta 100 Hz hea ma weniga laut, mittlare Töne am laudastn und gaunz hoche Töne iwa 5000 Hz wieda weniga laut. So kriagt ma an Korrekturweat ausse, dea wos vom Schoidruckpegl ohzogn bzw. dazuazööt wiad. De Einheit vo an beweatetn Schoidruckpegl is dahea Dezibel. [LpA,B,C,D] = dB.
De Kuavn mit da gleichn Lautstärkn san stoak vaoafocht wuan, auf de A-Bewertung (LN ≈ 40 phon), B-Bewertung (LN ≈ 70 phon), C-Bewertung (LN ≈ 100 phon) und D-Bewertung (bei gaunz hochn Schoidrückn). In da Praxis vawendt ma nua de A-Bewertung. De aundan Kurvn spüün nua a undag'uadnate Ruin, zan Beispü im Fluagzeigbau.
De A-Bewertung bewertet analog zan menschlichn Ghea de diafn und aa a bissl de gaunz hochn Frequenzn gringa. Da A-bewertete Schoidruckpegl wiad aa iblichaweis bei da Aungab vo da Lautstärkn vo an Geraisch vawendt, z. B. Gehgeraisch 20 - 30 dB, normäus Redn 60 - 70 dB, Diskomusi 90 - 100 dB, des fiaht scho zu bleibanden Schädn im Oawaschl.
formula_1"
mit:
Da Nochtäu vum A-bewertetn Schoidruckpegl bei da Aungob vo da Lautstärkn is, dass a si ned vadoppelt bei da Vadopplung vo da Lautstärkn, sondan um ca. 10 dB hecha wiad. Außadem wird unsa Lautstärknempfindn iwan gaunzn Dynamikbereich vom Ghear ned ohbüdt.
Equivalenta Dauaschoipegl

Da Equivalente Dauaschoipegl LA,eq [dB] (dt. "Äquivalenter Dauerschallpegel") bschreibt Schoi mit an schwaunkendn Pegl, wia zan Beispü Strossnvakeahslärm. Des is da A-bewertete Schoidruckpegl, dea wos bei ana dauandn Einwiakung dem Pegl vo an ungleichmäßign Schoi energetisch gleich is.
formula_1
mit:
Da Equivalente Dauaschoipegl is da Ausgangsweat, mit dem de Belostung vo da Bevökarung duach Umgebungslärm bschriam wiad. 28% vo unsare Leitln haum se 1998 aum Dog oda in da Nochd duach Lärm gsteat gfüht, v. a. duachn Strossnvakeah, owa a duach Bauhnvakeah, Fluagvakeah, Betriebe und Baustön.
Grundgeraischpegl

Da Grundgeraischpegl LA,Gg [dB] (dt. "Grundgeräuschpegel") is da kloanste A-bewertete Schoidruckpegl, dea wos aun an Uat während ana bstimmtn Zeit gmessn wuan is. Ea entsteht duach entfeante Geraisch und du kaunst eahm nua daun messn, waunst olle relevauntn Schoiquöön in da Nächn ohstööst. Waun nua da Grundgeraischpegl eiwiakt, wiad Ruah empfundn.
Basispegl

Da Basispegl LA,95 [dB] (dt. "Basispegel") is dea während 95 % vo da Messzeit vo ana Schoiimmisiaunsmessung iwaschrittane A-bewertete Schoidruckpegl. Ea wiad mit ana Haifigkeitsvatäulung bstimmt und kau ois Grundgraischpegl eigsetzt wean.
Aunlogngeraischpegl

Da Aunlogngeraischpegl LAFmax,nT [dB] (dt. "Anlagengeräuschpegel") is koa gmittelta, sundan da maximole, schnöö gemessane ("fast") A-bewertete Schoidruckpegl umgrechnat auf a noamiate Nochhoizeit von 0,5 s, dea wos auftritt, waun de Aunlog vawendt wiad. Fuigende haustechnische Aunlogn san fian Schoischutz zan messn: Lifte, Sanitärinstallatiaunen, Ventilatoan vo Lüftungsaulogn und Rückkühlan, Garagentore, Hoazungsaunlogn, Pumpn und ähnlichs.
Laut ÖNORM EN ISO 16032 (2004) muass de Messung iwa vaschiedane Betriebszyklen gehn, de zwingend während da Messung ohwerennan miassn, z. B. bei an Lift: Tiarn öffnan und vuabeifoahn, beim Haisl: Spüüvuagaung und Wiedabefüün. Gmessn wiad sowui im diffusn Schoifööd mittn im Raum wia aa in den Eckn.
Gemäß ÖNORM B 8115-2 (2006) deaf da hechste zualässige Aunlogngereischpegl de fuigendn Weate ned iwaschreitn: 
Waun eahehta Schoischutz valaungt is, miassn de obm augebanan Weate um 5 dB untaschrittn wean.
Scheibdrucha

A Scheibdrucha oda Scheibdruchn, aa Radldrog (dt.: Schubkarre, engl.: "wheelbarrow"), is in da Regl a Wagl mid oan Radl und zwoa Griff on da gengiwaliengdn Seitn, mid dena s vo oana Peason gfiahd wead. Es gibd owa aa Scheibdrucha mid meah wia oa Radl und heit aa sejchane mid Elektromotoa.
Scheibdrucha san zan easchdn Moi fias antike Griachaland nochgwiesn (uma 400 v. Kr. in ana Inventualistn).
Synonyme.
Scheibdrucha/Scheibdruchn, Radldrucha(n), Radldrog ("Radtrage"), Radlboog ("Radlbock"), Roban/Rowan/Robern ("Rawern", vo "Radbern" = Radtrage), Tragatsch (behmisch), Gößnitza oda so ähnli (hianzisch). In Südkarntn (Rosntol, Jauntol) sogt ma dazua a "Kariola", vum Walischen "carriola".
5 Freunde

5 Freunde is a Kindabuachserie vo da englischen Autorin Enid Blyton. Es gäd um de 5 Freind Julian, Dick, George, Ann und Timmy der Hund (in da eideitschdn Version: Julius, Richard, Georg, Anne und der Hund Tim) de in de Sommerferien imma aufregende Abenteier erlem.
De Biacha.
Es gibd no mera fünf Freinde Biacha, de san aba vo andre Autorn gschriem worn.
De Figurn.
Julian (Julius) is da oidesde vo de fünfe und da Bruada vo Ann und Dick. Er is sehr verantwortungsbewusst und so 13-16 Joa oid (in de Enid Blyton Biacha)
Dick (Richard) is da jingare Bruada vom Julian, er ko se ois merkn wos ea oamoi glesn hod und er isst gern vui.
George hoaßd eigendlich Georgina wui aba unbedingt a Bua sei und schaugd a so aus. Sie is rechd stur, hod a eigene Insel de Foisninsl und an Hund Timmy. Gorge is de Kusine vo Julian, Dick und Ann.
Ann (Anne) is de jüngste und Schwesda vo Julian und Dick. Sie is rechd schnoi vaängstigt und a richdigs Madl im Vagleich zua George.
Timmy (Tim) is da Hund vo da George und huifd eana öfda aus da Patsche.
Onkel Quentin is da Vadda vo da George, dea oanzige dea sie Georgina nennd. Ea is a Wissenschafdla, werd sehr schnoi jähzornig und mogs gern ruhig im Haus.
Tante Fanny is de Muadda vo da George, tsamm mid iam Mo und in de Ferien mid da George wohna sie im Foisnhaus. Sie kümmad se ums Haus, de Kinda und an Gardn.
De Fuim.
Es gibd 4 fünf Freunde Fuim.
Da erste erzoid de Handlung vo 5 Freunde auf der Felseninsel und is 2011 erschina.
Da zwoade "5 Freunde2" is 2012 erschina, do machn de an Champingurlaub ohne Oidan.
Da "5 Freunde3" is 2013 erschina, do gäds um a Abenteuer im Dschungel.
Da wahrscheinlich letzde "5 Freunde4" is 2014 ins Kino kema, in dem erlem de a Abenteuer in Nordafrika unda andam in da Wüste.
Binny und der Geist (Fernsehsärie)

Binny und der Geist is a deutsche Produktion für Disney Channel. Bishea gibds 13 Foign in oana Staffe. De deitsche Erstausstrohlung war am 23. März 2013 in Disney Channel.
Handlung.
De 13-jährige Binny zieagd mid ihre Oidan noch Berlin. Aba boi schdoid sie fesd das in dea Villa wos ned stimmd und sigd plötzlich an über hundad Joa oidn Geisd dea Melchior hoasd. Sie ko ean wega oana Daschnua seng. Sie wui den Geisd aba wieda loswern wei ea ned in ihr Lem bassd und den loszum wern wui sie aufklärn warum ea a Geisd is.
Spekuliaeisn

A Spekuliaeisn, aa Brüün oda Augnglasl (dt. "Brille", sinngemäß "Spekuliereisen"; engl. "glasses") is a Gstö, des wosd vua de Aung drogn muassd, waunst schlecht siechst. Maunche Leitln kennan in da Fean ned so guad sehn, aundare tan si beim Lesn schwaa. Des haßt, es gibt Weitsichtige und Kuazsichtige, und aa de entsprechandn Augnglasl dazua. De Oan brauchn konvexe Glasl (konvex is wia da Bugl vo da Hex), de Aundan konkave (konkav is wia da Beidl vom Schaf). De Stärkn vo ana Brüün wiad in Dioptrien auge'm. [D] = 1/m = dpt. Des is da Keahweat von da Linsn-Brennweidn (in Meda). Hod ana zan Beispü -1 dpt, hod a konkave Linsn mit oana Brennweidn vo oan Meda.
Schoienergie

De Schoienergie W (dt. "Schallenergie") is de kinetische und potenziölle Energie, de wos in an Schoiföd enthoidn is. Se wiad in Joule auge'm. [W] = J. Genauso wia bei da Schoileistung, wo ma ihn Schoilelistungspegl augibt, wiad aa bei da Schoienergie meist da logarithmisch berechnate Schoienergiepegl auge'm.
Schoienergiepegl

Da Schoienergiepegl LW (dt. "Schallenergiepegel") is wia da Schoileistungspegl da zehnfoche dekadische Logarithmus vom Vahötnis vo da Schoienergie W zua Bezugsschoienergie W0. De Eiheit vom Schoienergiepegl is Dezibel. [LW] = dB.
formula_1
mit da Bezugsschoienergie "W"0 = 10−12 J.
Schoiabsorptionsgrad

Da Schoiabsorptionsgrad αs (dt.: "Schallabsorptionsgrad") oda Schluckgrad gibt ihn Auntäu vo da Schoienergie au, dea wos vo ana absorbiarendn Flächn im diffusn Schoiföd ned reflektiad wiad. Je härta de Obaflächn vo an Stoff is, desto gressa da Prozentauntäu vo da reflektiarendn Energie, de wos ihn Schoienergiepegl im Raum erheht. Da Schoiabsorptionsgrad is a Zoi zwischn null und oans, αs = 0 hoaßt koane Absorption, αs = 1 hoaßt vuiständige Absorption.
Ihn Mittlan Schoiabsorptionsgrad αm kaunst da mit da fuigendn Fuaml ausrechna:
formula_1
Berechnung ohne Berücksichtigung vo da Eirichtung:
formula_2
mit:
Um a ausreichnde Schoiabsorption zan dalaunga, deaf da mittlare Schoiabsorptionsgrad bei ana Oktavbaund-Mittnfrequenz vo 1000 Hz de fuigendn Weate ned untaschreitn:
Schraubn

Da Schraubn, Schraum, oda Schraufn, in gloa aa Schraiwal (dt.: die Schraube, engl.: "screw"), is a Stift oda Boizn, dea wo aussn a Gwind hod. Es wead ois Vabindungselement gnuzt und hod en Voatei, dass'd de Vabindung wieda afmocha konst, ohne dassd wos ruinian duasd.
Schraubn san voa oim aus Metoi, es gibt oba aa sejchane aus Hoiz oda Kunststoff.
Ma untascheidt:
Charakteristische Werte fia Schraufn: Fließgrenze fyk / 0,9 = Zugfestigkeit fub
Kommunikation

Kommunikation (lat. "", ‚Middeilung‘; engl. "communication") is da Ausdausch bzw. de Ibadrogung vo Informationa.
Kommunikation gibts zwischn Menschn, Viachan, Maschiina und Systema. Menschn kina midananda redn, si schreibn oda iba Zoachn (Buidln, Gestn usw.) midananda kommunizian. Viacha kina si iba Zoachn vastendign. Maschina iba Signole.
Haubn

A Haubn oda Haum (dt.: Haube, engl.: "cap") is a Gwand fian Schädl.
A Haubn is woach und flexibe und bstähd aus Fej, Woi, Leda oda Stoff.
Wann a Schädlbedeckung on Schiam hod, sogd ma im Boarischn neama Haubn sundan Kappä, wanns a umadumlaffnde Krempn hod, nacha is's a Huad.
Haubn wean ois Schuz voa Kejdn, Wind und Weda drong, owa aa zweng da Mode, Religion, Status oda Beruaf.
Buach

A Buach, Biachl oda Böijchl (dt.: Buch, engl.: "book") is a Sommlung vo drucktn, bschriemna, ogmoide Bladdln aus Bobia oda ondan Weakstoffn, mid ana Bindung und moast mid an Buacheihbond (Umschlog). Laut Unesco-Definition is a Buach a nedperiodische Publikation mid an Umfong vo mindastns 49 Seitn.
An elektronisch gspeichadn Buachtext nennt ma "E-Buach" (englisch: "e-book"). A Buach im Audioformat is a "Heabuach".
Equivalente Schoiabsorptionsflächn

De Equivalente Schoiabsorptionsflächn A [m²] (dt.: "Äquivalente Schallabsorptionsfläche") is des Produkt vo ana Flächn Si mit iahm Schoiabsorptionsgrad αs. De Summan vo oin an Raum begrenzendn Flächn muitipliziat mit eahnan Schoiabsorptionsgrodn is de Equivalente Schoiabsorptionsflächn vo dem Raum.
formula_1
mit:
Nochhoizeit

De Nochhoizeit T (dt. "Nachhallzeit", engl. "reverberation time") is de Zeid, de nochm Ohschoitn von ana Schoiquöön vageht, bis da Schoidruckpegl im Raum um 60 dB owegaungan is. De Eiheit vo da Nochhoizeit is Sekunde. [T] = s.
Du kaunst das da mit da Sabine'schen Nochhoizeitfuaml ausrechna:
formula_1
mit:
Umgekehrt kaunst da so de Equivalente Schoiabsorptionsflächn und nochhea in mittlan Schoiabsorptionsgrod ausrechna, waun de Nochhoizeit bekaunt is. Des mochd ma bei Noamprüfungan im Hoiraum.
formula_2
formula_3
formula_4
mit:
De Optimale Nochhoizeit Topt is ohhängig vom Volumen und ihm Vawendungszweck vom Raum. Zu launge Nochhoizeitn fian dazua, dassd mi nimma deitlich vastehst, waun i wos sog, oda dass de Musi ned aungenehm klingt, wäu si de Schoiwöön iwalagern. Waun de Nochhoizeit zu gring is, heast mi vü z'leis.
Optimale Nochhoizeiten gemäß ÖNORM B 8115-3:
Frequenzohhängige Ohweichunga vo da optimoin Nochhoizeit kennan mit an Diagraum eamittlt und entsprechend korrigiat wean.
Schoidruckpeglmindarung

A Schoidruckpeglmindarung ΔL [dB] (dt. "Schalldruckpegelminderung") kriagst duach a Eahähung vo da Equivalenten Schoiabsorptionsflächn. Des is a Vakiazung vo da Nochhoizeit.
Da Schoidruckpegl in an Raum wiad durch ihn Direktschoi und ihn reflektiarendn Schoi bstimmt. Aundas ois wia im Frein kriagst in an Raum a holligs, diffuses Schoifööd. Um ihn Pegl zan senkn, muasst de Absorption eahähn.
formula_1
mit:
A gressare Apsorbtion kriagt ma duach Resonaunzohsuaba, Lochohsuaba und poröse Ohsuaba vua de Wänd. Resonaunzohsuaba kennan Gipskoataunplottn sei, de elastisch ohghängt san und durchs Schwingan de Energie obsorbiern (fiar Frequenzn unta 250 Hz). Zuasätzliche Schlitz oda Lecha in da Waund oda Deckn obsorbiern ihn Schoi mit mittlan Frequenzn (250 – 1000 Hz). Poröse Obaflächn obsorbiern Schoi mit ana Frequenz gressa ois wia 1000 Hz.
Mauabaunk

De Mauabaunk (dt. "Fußpfette") is a Bautäu, des wos auf da Dremplmaua, da obastn Deckn oda quer iwa de Bundtram liagt. Drum kauns a kloana dimensioniert wean ois wia de aundan Pfettn. Omad auf liagn de Spoan.
Photocase

Photocase is a Photoportai im Netz und a Buidagentur fia lizenzfreie Buidln ("Stockfotos"). Photocase is anno 2001 grindt worn.
Im Juni 2014 worn iba 478.000 Nutza ogmejdt. De Netzseitn hod uma 169.000 Bsuache ("visits") pro Monat.
De Midgliedschoft ba Photocase is frei. Fia de Nutzung vo Fotos muasd registriad sei und dafia in ana Komplementeaweahrung (sogn. "Credits") zoin. De Credits muasma kaffa oda duach affelodn vo oangnan Buidln vadeana. Affeglodane Fotos wean vo ana Jury priaft und wanns guad san, spada freigschoidt.
Am Honorar, des wo fia de Nutzung zoit wean muass, wean de Fotografn beteiligt.
Fusl

A Fusl oda Fusel sogt ma im engan Sinn za an schlechtn, billign Weinbrand; im weidan Sinn aa za an schlechtn Schnops, sejtn aa za an schlechtn Weih.
As Woas is ibas Roudwejsche ins Boarische kema. Woarscheinle kimmts uaspringle vo „gschmoizn, fliaßad, flissig“.
Phineas Taylor Barnum

Phineas Taylor Barnum (* 5. Juli 1810 in Bethel, Connecticut – 7. Aprü 1891 in Bridgeport, Connecticut) woa a US-amerikanischa Unternehma und Zirkuspionier
Er woa da Grinda (zamma mit James Anthony Bailey) vom Zirkus "Barnum &amp; Bailey Circus".
Noch eahm is aa da Barnum-Effekt benannt.
Lilja Nótt Þórarinsdóttir

De Lilja Nótt Þórarinsdóttir (boarische Transkription "Lilja Nott Thorarinsdottir", * 6. Juni 1979 in Reykjavík) is a islendische Schauspuiarin. Se vawedd aa de Kinstlanama Lilja Nótt und Lilja Nott Thorarinsdottir .
De Lilja is z Reykjavik geboan und hod anno 2009 de "Kunstakademie vo Island" (Listaháskóli Íslands) obsolviad.
Ia Fuimdebüt hods anno 2000 im preiskrentn Fuim "101 Reykjavík" in da Roin vo da Gunna ghobt.
Hobebaunk

De Hobebaunk (dt. Hobelbank) is de Weakbaunk vom Dischla.
De Hoblbaunk is da Oawadstisch zan Eispaunan vo an Weakstickl, dassd das gscheida beoawadn kaunst. Noamäu hosd a fraunzesische Vuadazaungen und a deitsche Hintazaungen. Waunst an da Druckspindl drahst, foats fire und zruck, so dassd es Weakstickl eispauna kaunst. Entlaung vo da hintarn Kauntn is des Beiladl, da legst de Schraufn oda Nägl eine, dass ned valuan gengan.
Ois erstas nimmst da an Zoistock, an Wingl und an woachn Bleistift zan Aureißn. Nocha schaust, wiast weida duasd. Entweda mit an Sagl, an Bohra, an Beitl oda mit an Hobe.
Is des ned de Hobebaunk.
"Is des ned de Hobebaunk" is a boarisches Voiksliad, a Gaudiliad.
&lt;poem&gt;
Is des ned de Hobebaunk?
Jo, des is de Hobebaunk!
Is de ned recht broad und laung?
Jo, de is recht broad und laung!
Oh, du liawe Hobe-Hobebaunk!
Gestan hamma gsoffn heite samma kraunk!
"und so weida..."
&lt;/poem&gt;
Kappä

A Kappä ("Bedeitung ned ganz identisch mid dt. Kappe") is a Gwand fian Schädl.
Wann a Schädlbedeckung an Schiam hod, sogt ma im Boarischn neama Haubn sundan Kappä, wanns a umadumlaffade Krempn hod, nacha is s a Huad.
Schoidämm-Moß

Es Schoidämm-Moß R (dt. "Schalldämm-Maß", engl. "Sound Reduction Index") vo an Bautäu gibt au, wia guad dass a ihn Schoi dämman kau. De Eiheit vom Schoidämm-Moß is Dezibel. [R] = dB.
Es is definiat ois da negative zehnfoche dekadische Logarithmus vom Vahötnis dea vom Bautäu wieda ohgstroidn Schoiintensität zua auftreffendn Schoiintensität.
formula_1
Da Transmissionsgrod τ berechnet se wia fuigt:
formula_2
Des Schoidämm-Moß hängt vo da Frequenz oh und muss daher fia jede relevante Frequenz auge'm wean. Es wiad im Prüfstaund gmessn, wo da Schoi nua iwa'n Bautäu und ned iwa de Flaunkn iwatrogn wean kau. Doat rechnat ma si's iwa de Schoipegldiffarenz zwischn Senderaum und Empfaungsraum D aus; de Trennbautäuflächn S und de Äquivalente Schoiabsorptionsflächn A san jo bekaunt.
formula_3
Resultierends Schoidämm-Moß

Es resultierende Schoidämm-Moß Rres [dB] (dt. "resultierendes Schalldämm-Maß") berechnat ma si fia zaumgsetzte Bautäu, de wos aus mehran Flächn mit untaschiedlichn Schoidämm-Moßn bestengan. Zan Beispü a Waund mit an Fensta und ana Tia.
formula_1
mit:
Es kau in Frequenzbandln oda aa fia's Bewertete Schoidämm-Moß grechnet wean. A Außnwaund oda Dochschrägn mit olle Fensta und Tian muass laut NÖBTVO mindestens a resultiarands Schoidämm-Moß vo 38 dB aufweisn.
Bau-Schoidämm-Moß

In da Praxis hod ma aa Schoinebmweg' iwa flaunkiarende Bautäu', de beim Schoidämm-Moß ned berücksichtigt wean. Drum hod ma es Bau-Schoidämm-Moß R' [dB] (dt. "Bau-Schalldämm-Maß", engl. "Apparent Sound Reduction Index") eigfiahrt. Es gibt au, wia guad dass a Bautäu im eibautn Zuastaund ihn Schoi dämmt.
formula_1
Transmissionsgrod τ':
formula_2
Waun ma aunehma, dass ma im Sendaraum wia aa im Empfaungsraum a diffuses Schoiföd haum, kaunst da's Bau-Schoidämm-Moß a so ausrechna:
formula_3
Wia's bewertete Schoidämm-Moß Rw kaunst da aa es bewertete Bau-Schoidämm-Moß R'w ausrechna, genauso beim resultierendn Schoidämm-Moß Rres es resultierende Bau-Schoidämm-Maß R'res und es bewertete resultierende Bau-Schoidämm-Maß R'res,w.
Bei an Außenbautäu, wo mit an Lautsprecha ois Schoiquöön mit an Schoieinfoiswingl vo 45° gmessn wiad, gibt ma des Bau-Schoidämm-Moß R'45 bzw. es bewertete Bau-Schoidämm-Moß R'45,w au, dass noch ÖNORM EN ISO 140-5 gmessn wiad. Waun da Vakeahslärm ois Schoiquöön heagnumma wiad und es Mikrofaun auf da Fassod aubrocht is, kriagt ma es Bau-Schoidämm-Moß R'tr,s bzw. daraus es bewertete Bau-Schoidämm-Moß R'tr,s,w in den Terzbandln vo 100 bis 3150 Hz.
Bewertetes Schoidämm-Moß

Es bewertete Schoidämm-Moß Rw [dB] (dt. "bewertetes Schalldämm-Maß", engl. "Weighted Sound Reduction Index") is a frequenzunohhängige Einzoiaungob, de wos de Schoidämmung vo an Bautäu augibt.
Ermittlung vom bewerteten Schoidämm-Moß.
A jeda Bautäu hod frequenzohhängige Schoidämmeignschoftn, des hoaßt, fia jede Tonhechn hoda a aundas Schoidämm-Moß. In da Praxis is' übli, stott de gaunzn vaschiedanan Schoidämmmoße nua oa Zoi aunzgem, um de Werte mitanaund vagleichn z'kenna. Drum eamittlt ma si des bewertete Schoidämm-Moß. Fia de Bewertung wean de bauakustisch interresantn Bandl vo ca. 50 Hz bis 5000 Hz augschaut. Bei ana Messung in Terzbandln brauchst 16 Terzbandln vo 100 bis 3150 Hz, bei da Messung in Oktavbandln sans fünfe vo 125 bis 2000 Hz.
In da ÖNORM EN ISO 717-1 is a Bezuagskuavn definiat, de wos da Empfindlichkeit vom menschlichn Ghea und ihm üblichn Valauf vom Schoidämm-Moß in an massivn Bautäu entspricht. De Weate vo da Bezuagskuavn san: [Hz]-[dB]: 100-33, 125-36, 160-39, 200-42, 250-45, 315-48, 400-51, 500-52, 630-53, 800-54, 1000-55, ≥ 1250-56.
Nocha geht ma hea und vagleicht de Weate vo da Bezuagskuavn mit de gmessan Weatn, de wos aa in ana Kuavn doagstöt wean. De Bezugskuavn muasst so laung um gaunze dB gegn de Messkuavn vaschiam, bis de Ohweichungan vo da Messkuavn zua Bezugskuavn so groß wia meglich wean, owa mitanaund ned mehr wia 32 dB (bei ana Messung in Terzbandln) oda 10 dB (bei da Messung in Oktavbandln) betrogn. Iwaschreitungen im günstign Bereich wean dabei owa ned berücksichtigt. Im Mittl kriagst so Ohweichungen kloana wia 2 dB.
Da Weat vo da vaschobanan Bezugskuavn bei 500 Hz is des bewertete Schoidämm-Moß.
Ohschätzung aus da flächnbezoganan Massn.
Fia biegesteife Bautäu kau's bewertete Schoidämm-Moß aunhaund vo da flächnbezoganan Massn [kg/m²] näharungsweis grechnat wean, wäu umso schwara bzw. dichta da Bautäu is, desto bessa dämmt a aa ihn Schoi. Aunhaund vo de Vasuachseagebnis' is ma draufkumman, dass de fuigendn Fuamln es bewertete Schoidämm-Moß aum bestn bschreim. De Fuaml in da Europanoam is a bissl konservatiava ois wia unsare.
Ohschätzungsfuaml gemäß ÖMORM B 8115-4 (fia Bautäu mit ana flächnbezoganan Massn zwischn 100 und 700 kg/m²):
formula_1
Ohschätzungsfuaml gemäß ÖMORM EN 12354-1 (fia Bautäu mit ana flächnbezoganan Massn iwa 150 kg/m²):
formula_2
Nochweis.
Gemäß OIB-RL 5 (Richtlinie vom Österreichischn Institut fiar Bautechnik) san fia Wohn-, Büro- und Schulgebaide, sowia Gebaide mit ana ähnlichn Nutzung de fuigendn Mindestwerte zan eihoidn:
Waun da Außnlärm an gewissn Äquivalentn Dauaschoipegl üwaschreit, göötn hechare Werte.
Information

Information (von ‚foama‘, ‚buidn‘, ‚gstoitn‘, ‚ausbuidn‘, ‚untarichtn‘, ‚si wos voastejn‘) is in da Informationstheorie a Teihaffa vo Wissn, de wo a Senda an Empfenge iba a Medium bzw. Informationskanai vamiddln ko.
Information ko bewusst ibamiddld wean oda unbewusst (iba Vahoidn oda Objektoagnschoftn beispuisweis beobocht wean).
Fia de Ibadrogung ko Information ganz untaschiedle kodiad wean, z. B. in Sproch, in Schrift oda in ASCII-Code.
Da Sinn vo Information is da Obbau vo Unsichaheid. Je unwoarscheinlicha a Eaeignis is, desto mehra Information brauchst zan Obbaun vo dera Unsichaheid.
Information hod je noch Kontext untaschiedliche Bedeitunga: ob in da Schui, in da Entropie (Informationstheorie), in da EDV, in da Woarnehmung, im Denga und so weida.
Pflaunznvaedelung

Vaedelung is a kinstliche vegetative Vameahrung vo Pflaunzn, des wiad bei Rosn und Obstbaam gmochd, zan Beispüü bei an Baam, wöcha daunn auf an Ost Marüün und aufan aundan Zwetschgn trogt. Vaedelt wean kennan nua zwaakeimblättrige Pflaunzen und Nocktsauma. Im Grund is des nix aundas ois wia Klonen, wäust a genetischs Individuum vavüvötigst. Drum kriagst a wiada de sööm Eignschoftn. De Untalog wiad min Edlreis oda in Edlaug vabundn, nocha woxns zamm.
Edlwuascht

A Edlwuascht (dt.: Salami, ital.: "Salame", ung.: "Szalámi") is a gfüüde Haut. Ursprüngli kummts aus Italien, de Salamucci haums im 19. Jh. zu uns auffe brochd. Noamalaweis is Schwein und Rind drin, des weiße außn is Edlschimme.